2018. gada .jūlijā Rīkojums Nr.

Rīgā (prot. Nr.   .§)

**Par valsts meža zemes nodošanu Engures novada pašvaldības īpašumā**

1. Pamatojoties uz Meža likuma 44. panta ceturtās daļas 2. punkta “c” apakšpunktu, Publiskas personas mantas atsavināšanas likuma 42. panta pirmo daļu un 43. pantu un likuma “Par pašvaldībām” 15. panta pirmo daļu, atļaut Zemkopības ministrijai nodot bez atlīdzības Engures novada pašvaldības īpašumā – valsts nekustamo īpašumu “Melnezers” (nekustamā īpašuma kadastra Nr. 90820010075) – valsts meža zemi – zemes vienību (zemes vienības kadastra apzīmējums 90820010074) 71,58 ha platībā Engures novada Smārdes pagastā (turpmāk – nekustamais īpašums), lai to izmantotu pašvaldības autonomās funkcijas īstenošanai – parka ierīkošanai un uzturēšanai.

2. Engures novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Engures novada pašvaldībai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Engures novada pašvaldība nodrošina šā rīkojuma 1. punktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu nepiemēro, ja nekustamais īpašums tiek ieķīlāts par labu valstij Valsts kases personā, lai saņemtu Eiropas Savienības fondu atbalstu.

Ministru prezidents Māris Kučinskis

Zemkopības ministrs Jānis Dūklavs